Árið 2019 : Þegar Seðlabankinn sagði það ekki sitt að útdeila réttlæti Seðlabanki Íslands birti skýrslu um umdeilda fjárfestingaleið sína í sumar . Þar vikurkenndi hann margar neikvæðar afleiðingar hennar en sagði tilganginn hafi helgað meðalið . Þingmenn úr fjórum flokkum vilja rannsóknarnefnd um leiðina og að upplýst verði um alla sem nýttu sér hana . Árið 2019 : Þegar Seðlabankinn sagði það ekki sitt að útdeila réttlæti Seðlabanki Íslands birti skýrslu um umdeilda fjárfestingaleið sína í sumar . Þar vikurkenndi hann margar neikvæðar afleiðingar hennar en sagði tilganginn hafi helgað meðalið . Þingmenn úr fjórum flokkum vilja rannsóknarnefnd um leiðina og að upplýst verði um alla sem nýttu sér hana . Seðlabankinn var síðan í hlutverki milligönguaðila sem gerði viðskiptin möguleg . 794 aðilar Ef þeir sem komu með þennan gjaldeyri til Íslands hefðu skipt þeim á opinberu gengi Seðlabankans , líkt og venjulegt fólk þarf að gera , hefðu þeir fengið um 157 milljarða króna fyrir hann . Auglýsing Alls fengu þessir aðilar 72 milljarða króna fyrir þann gjaldeyri sem þeir skiptu í íslenskar krónur samkvæmt skilmálum útboða fjárfestingarleiðarinnar . Afslátturinn , eða virðisaukningin , sem þeir fengu með þessu umfram það ef þeir hefðu skipt gjaldeyrinum á skráðu gengi Seðlabankans er um 17 milljarðar króna . Dæmt fólk á meðal notenda Þótt stjórnvöld hafi ekki viljað upplýsa um hverjir það voru sem nýttu sér leiðina hingað til þá hafa fjölmiðlar getað upplýst um félög í eigu aðila sem það gerðu . Á meðal þeirra sem hafa nýtt sér þessa leið eru félög í eigu bræðranna Lýðs og Ágústs Guðmundssona , Hreiðars Más Sigurðssonar , Jóns Ólafssonar , Jóns Von Tetzchner , knattspyrnumannsins Gylfa Þórs Sigurðssonar , Ólafs Ólafssonar , Hjörleifs Jakobssonar , Ármanns Þorvaldssonar , Kjartans Gunnarssonar , Skúla Mogensen , rekstrarfélags Iceland Foods , Alvogen , Karls og Steingríms Wernerssona og danskra eigenda Húsasmiðjunnar . Á meðal annarra sem nýttu sér fjárfestingarleiðina var til að mynda félag í eigu Samherja , sem hefur verið mikið í sviðsljósinu undanfarnar vikur . Birti niðurstöðu skoðunar á sjálfum sér Seðlabanki Íslands birti skýrslu um fjárfestingarleiðina í sumar . Þar sagði að Seðlabankinn teldi að fjárfestingarleiðin og ríkisbréfaleiðin sem hann stóð fyrir á árunum 2011 til 2015 til að vinna á þeim aflandskrónuvandanum og stuðla að afnámi hafta , hafi þjónað tilgangi sínum . Gjaldeyrisútboðin sem leiðirnar fólu í sér hefðu beinst að vanda sem ekki hafi verið auðveldlega leystur með öðrum hætti nema á mjög löngum tíma . Aðgerðunum hafi vissulega fylgt „ ýmis neikvæð hliðaráhrif , eins og algengt er um aðgerðir af þessu tagi en þau jákvæðu áhrif sem að var stefnt með aðgerðunum vega þó þyngra á vogarskálunum . “ Auglýsing Þar sagði enn fremur að rétt sé „ að halda því til haga að það voru ekki eingöngu umdeildir auðmenn sem voru í þeirri stöðu að eiga óskilaskyldan gjaldeyri . Töluverður fjöldi Íslendinga sem áttu fasteignir erlendis vegna búsetu seldu fasteignir í tengslum við búferlaflutninga til Íslands og tóku þátt í fjárfestingarleiðinni . “ Viðurkenndi neikvæð áhrif Í skýrslu Seðlabankans var þó viðurkennt að flestar efnahagslegar ráðstafanir sem gripið sé til hafi einhver óæskileg hliðaráhrif . Líklegt væri að það hafi einnig átt við um fjárfestingarleiðina . Í skýrslunni er síðan talið upp að í útboðum leiðarinnar hafi falist hvati til þess að flýta ákvörðunum um fjárfestingu í því skyni að nýta rétt til að kaupa krónur með afslætti . „ Í einhverjum tilvikum kann það að hafa leitt til þess ákvörðun um fjárfestingu varð ekki eins vönduð og ella hefði orðið og það skapað rekstrarvanda síðar . “ Þá sagði að fjárfestingarleiðin hefði sett aðila sem áttu óskilaskyldan erlendan gjaldeyri í betri stöðu til að kaupa kaupa innlendar eignir á lágu verði og gengi . „ Í stöðugleikanum felast afar brýnir almannahagsmunir sem vega verður á móti óæskilegum tekjuskiptingaráhrifum , enda kemur óstöðugleikinn oft niður á þeim sem síst skyldi og hafa takmörkuð úrræði eða þekkingu til að verja hagsmuni sína . “ Líklega kom stærri hluti úr skattaskjólum Seðlabankinn viðurkenndi einnig að gagnrýni á heimild félaga með aðsetur á lágskattarsvæðum til þátttöku í fjárfestingarleiðinni hafi verið eðlileg í ljósi sögunnar . Í skýrslunni sagði að þáttur slíkra aflandsfélaga hafi einungis verið 2,4 prósent af heildarfjárfestingu í gegnum fjárfestingarleiðina og að ítrustu kröfur voru gerðar til þess að peningaþvættisathugunum . Auglýsing Seðlabankinn taldi þó vandséð hvernig hann hefði átt að koma í veg fyrir fjárfestingu aflandsfélaganna . „ Í fyrsta lagi hefði þurft að vera heimild til þess í lögum sbr. það sem áður er rakið varðandi lögbundin valdmörk stjórnvalda . Flestir þeirra sem höfðu eitthvað að fela í skattaskjólum hafa sennilega ekki viljað sýna á spilin . “ Vilja rannsóknarnefnd Um miðjan nóvember lögðu allir þingmenn Pírata , Samfylkingar og Viðreisnar sameiginlega fram þingsályktunartillögu um að skipuð yrði þriggja manna rannsóknarnefnd af Alþingi til að rannsaka hina svokölluðu fjárfestingarleið Seðlabanka Íslands . Í tillögunni var farið fram á að nefndin gerði grein fyrir því hvaðan fjármagnið sem flutt var til landsins með fjárfestingarleiðinni kom , hvaða einstaklingar eða félög voru skráð fyrir fjármagninu sem flutt var til landsins , hvernig fénu sem flutt var inn til landsins var varið og hver áhrif þess voru á íslenskt efnahagslíf . Þar vr einnig kallað eftir að upplýsingar verði dregnar fram um hvort ríkissjóður hafi orðið af skatttekjum vegna leiðarinnar og þá hversu mikið það tap var , hvort að samþykkt tilboð í útboðum fjárfestingarleiðarinnar kunni í einhverjum tilvikum að hafa brotið gegn skilmálum hennar og hvort fjárfestingarleiðin kunni að hafa verið notuð til að koma óskráðum og óskattlögðum eignum Íslendinga á aflandssvæðum aftur til landsins , til að stunda peningaþvætti eða misnotuð með öðrum hætti . Nefndin , verði tillagan samþykkt , á að skila niðurstöðum sínum í skýrsluformi svo fljótt sem verða má og eigi síðar en 1. október 2020 . Fyrsti flutningsmaður þingsályktunartillögunnar var Þórhildur Sunna Ævarsdóttir , þingmaður Pírata . Alls eru 17 þingmenn skrifaðir fyrir henni . Tillagan komst ekki á dagskrá fyrir þinglok og bíður því enn efnislegrar meðferðar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .